Samia Suluhu Hassan

**Samia Suluhu Hassan** (bɛ dɔɣi o la Anashaara goli 27 January 1960) ka o nyɛ Tanzania siyaasa nira ŋun niŋ tiŋgbani zuɣulana n-ti Tanzania tum Anashaara goli 19 March 2021. Ŋuni n-nyɛ tuuli paɣa ŋun zani lala zaashee ŋɔ. O daa tuumi n-niŋ tiŋgbani zuɣulan'paa n-ti Tanzania bini din gbaai yuuni 2015 zaŋ chaŋ yuuni 2021, din nyaaŋa ka o niŋ tiŋgbani zuɣulana, John Magufuli kum nyaaŋa.

Bɛ dɔɣi o la Zanzibar, Suluhu niŋla "minister" n-ti lala "semi-autonomous" yaɣili ŋɔ bini din gbaai yuuni 2000 zaŋ chaŋ yuuni 2010. Din nyaaŋa ka o niŋ jintɔra n-ti Makunduchi piibu piibu yaɣili bini din gbaai yuuni 2010 zaŋ chaŋ yuuni 2015 ka daa nyɛ "Minister of State" m be "Vice-President's Office for Union Affairs" bini din gbaai yuuni 2010 zaŋ hali ni yuuni 2015. Yuuni 2014, bɛ daa piigi o daanbalo paa n-ti lala "Constituent Assembly" ŋɔ ka o pahi tiŋgbani maa zalisi nambu ni. Suluhu niŋ la Tanzania tuuli tiŋgbani zuɣulana paa yuuni 2015 piibu piibu ni, bɛ ni daa piigi o mini Magufuli ka bɛ zani n-ti Chama Cha Mapinduzi paati nyaaŋa. Suluhu mini Magufuli daa lahi labi di li yuuni 2020. 

O ni niŋ tiŋgbani zuɣulama, Suluhu zaŋ taɣibu taɣibu na piibu piibu ni, ka zaŋ taɣibu na o tiŋgbani zuɣulaan kuro ni daa zali zali shɛŋa ni. O zali zalisi din yɛn baligi COVID-19 pandemic yɛligibu Tanzania,  Magufuli ni daa zaɣisi ni shɛli nyɛla nimmohio yɛltɔɣa. O gɔmnanti tali niya shɛŋa nyɛla binyɛra mɛbu mini o yɛligi Tanzania daabiligu.

## O piligu mini Shikuru baŋsim
Bɛ dɔɣi la Suluhu Sultanate, Zanzibar Anashaara goli 27 January 1960, o ba daa nyɛla karimba. Yuma anhi nyaaŋq, Zanzibar mini Tanganyika daa l;aɣim ya ni bɛ nam tiŋ gbani shɛli bɛ nib boli Tanzania. O naai la o "secondary education" yuuni 1977, ka pili o tuma ni "office clerk" tali tuma Din bɔŋɔ nyaaŋa saha bɛla ni, o mini pukparigu baŋda, Hafidh Ameir daa niŋ amiliya. Bɛ mali la i'dibisi ata ni bi'puɣinbili yino. Bɛ bi'puɣinga Wanu Hafidh Ameir (nyɛla bɛ ni dɔɣi so yuuni 1982), bɛ bia ŋun pahiri ayi, nyɛla ŋun be be "Zanzibar House of Representatives" nima ni.

Suluhu nyɛla ŋun bɔhim baŋsim yaɣ'shɛm m-pahi. Yuuni 1986, o daa naai shikuru yuli booni Institute of Development Management (din pa nyɛ Mzumbe University) ka deei "advanced diploma in public administration" shɛhira gbaŋ. Bini din gbaai yuuni 1992 mini yuuni 1994, o chaŋ la shikuru University of Manchester n-ti deei "postgraduate diploma" din nyɛ daabiligu dini. Din nyaaŋa o lahi deei MSc in Community Economic Development yuuni 2015, din nyɛ Open University of Tanzania mini Southern New Hampshire University ni laɣim niŋdi shɛli.

Suluhu niŋla "development officer" n-ti Zanzibar yaɣili gɔmnanti yuuni 1988. O niŋla "project manager" n-ti World Food Programme. Saha din gbaai 1990s, o daa niŋla kpɛma ŋun lihiri Zanzibar ʒingama  laɣinsi zuɣu.

## Siyaasa tali
Yuuni 2000, Suluhu daa kpuɣi nioya ni o bo salo ni kpeentali. Bɛ daa piigi o "special seat member" n-ti Zanzibar House of Representatives ka o zani n-ti Chama Cha Mapinduzi (CCM) paati, ni ka bɛ daa piigi o Zanzibar "Minister" n-ti "Youth Employment, Women and Children". O ni daa gbubi lala zaashee ŋɔ, o daa ŋmaai paɣaba ban yoli dɔɣi shikuru labbu Ŋuni n daa nyɛ paɣa ŋun gbubi lala tabɔ kpamli ka o taba ban daa nyɛ dobba daa dii bi kpuɣi o nimmohi o ni nyɛ paɣa la zuɣu. Bɛ daa lahi labi piighi o yuuni 2005 ka bɛ daa piigi o "Minister for Tourism and Trade Investment".

Yuuni 2010, Suluhu daa yina ti kpaɣiri bɔ National Assembly piibu piibu, ka zani n-ti Makunduchi piibu piibu yaɣili ka di n gari vaabu 80%. Tiŋgbani zuɣulana Jakaya Kikwete daa piigi o la Minister of State for Union Affairs. Yuuni 2014,bɛ daaa piigi o "Vice-Chairperson" n-ti "Constituent Assembly" ka zaŋ tiŋgbani zalisi nambu niŋ o nuu ni.

Suluhu n daa nyɛ tiŋgbani zuɣulana paa n-ti CCM yuuni 2015 piibu piibu ni, o mini tiŋgbani zuɣulana John Magufuli. O piibu daa niŋ la lahiʒibu, daa maa niriba pam ban daa mali yuya daa yimi na ti bɔri lala zaashee ŋɔ. Taarihi ni ŋun' n-nyɛ tuuli paɣa ŋun niŋ tiŋgbani zuɣulaan paa Bɛ daa di piibu piibu maa, ka dsaa pɔ pɔri Anashaara goli 5 November 2015. Suluhu niŋ tuuli tiŋgbani zuɣulan' paa n-ti Tanazania. Nangbankpeeni daa yina Magufuli mini Suluhu sunsuuni yuuni 2016 ka bɔhisi zaŋ chaŋ o dihitabili polo daa yina, amaa Suluhu daa di alizama n-ti salo ni o zanimi  n-ti Magufuli. Magufuli mini Suluhu daa lahi labi di yuuni 2020 piibu piibu, o maa zilisigu daa beni ni bɛ zu la lala piibu piibu ŋɔ.

## President of Tanzania

### Ascension and swearing in
Anashaara goli 17 March 2021, Suluhu daa moliya ni Magufuli kpimi ni doro din mali o ka di niŋ saha waɣili; Magufuli daa bi yi salo ni tum Anashaara goli February. O daa pɔ pɔri Anashaara goli 19 March 2021 ni o tum saha din daa kpalim maa. Paati shɛŋa ban daa ka nam ni daa tɛhiya ni nam ŋɔ nyɛla ni yɛn lku di yi n niŋ ka Anashaara goli 18 March gari ka Suluhu bɛ pɔ pɔri.O ni daa kuli pɔ pɔri naai, Suluhu daa bo la linjima nima ka bɛ guli o. O tuuli alizama dibu ni o ni niŋ tiŋgbani zuɣulana naai, Suluhu daa kumsi la Magufuli kuli ka daa ti bakoi dibaa ata ni bɛ zaŋ kum o kuli. O daa pii la "Minister of Finance," Philip Mpango o tiŋgbani zuɣulana paa.

O ni pɔ pɔri naai, Suluhu niŋ tuuli Tanzania paɣa tuuli ŋun niŋ tiŋgbani zuɣulana. Ŋuni n la nyɛ Zanzibari paɣa ŋun pahiri buyi ka di lala nam ŋɔ, Ali Hassan Mwinyi nyaaŋa. O daa bela paɣaba ayi ban gbubi kpamli puuni Africa saha shɛli o ni daa pɔ pɔri niŋ tiŋgbani zuɣulana, n-ti pahi Ethiopia Sahle-Work Zewde, ŋun daa gbubi "ceremonial role".

### Presidential administration

COVID-19 pandemic daa nyɛla din na beni ka Suluhu niŋ tiŋgbani zuɣu lana. O daa zaŋ kpe Tanzania ni "COVAX program" n-ti pili COVID-19 vaccines taribu Anashaara goli July 2021. O daa zali biɛɣu pia ni anahi zaligu Tanzania ni tiŋgbani shɛŋa SARS-CoV-2 yɛltɔɣa ni yoli yina nima ni kpe ni. Suluhu daa chɛ ka tioŋ'duya nima ʒi tima na ti chibi Tanzania nima,  Ministry of Health daa sɔŋsi din ni.

Tum o ni niŋ tiŋgbani zuɣulana, Suluhu mɔya ni Magufuli ni daa kpuɣi niya shɛli pali. Din nyaaŋa, o lahi nyɛla ŋun yina ni lɛbiginsim so pala. di shɛli n-nyɛ ziliji palli malibu, "hydropower plant" mɛbu, ni niɣilim buɣum mini kom bayana niŋbu Tanzania.

Suluhu daa ŋmaai la shiini, *The Royal Tour*, ni sariya diri mini shinii baŋda Peter Greenberg yuuni 2021 piligu ka o niya nyɛla o duhi Tanzania ninliha lihibu shee zuɣusaa ka ʒi saamba ban niŋdi daabili kpe Tanzania.  Los Angeles, Paramount Theatre ka bɛ daa yihi li na, ka bɛ naan yi ti ŋmɛli Tanzania. Suluhu n-nyɛ paɣa ŋun pahiri bunu Africa di Alizama United Nations General Assembly Anashaara goli September 2021. O daa lahi labi mali o gɔmnanti tali zali Anashaara goli January yuuni 2022 din kuli yɛn niŋ ka o mali dihitabili ni o gɔmnanti tali, ka yihiri ban daa tum ti Magufuli belabela.

Suluhu nyɛla ŋun zaŋ tiŋ'duya nima taɣada m-pahi o gɔmnanti tali ni. Yuuni 2022, o daa chaŋ Expo 2020 ni o ti duhi  Tanzania nɛma zuɣusaa ka di zuɣu daa chɛ ka o dihi gbana ni, ni o mini Dubai laɣim niŋ daabiligu. Suluhu ka yaɣ'shɛli polo Russia mini Ukraine zabili la ni, ka yari ni bɛ bɔm suhudoo "ti bi mi daliori din chɛ ka bɛ zabira". 

Yuuni 2022, Suluhu daa pahila ninvuɣu pia ban do zuɣusaa ni niriba haŋkaya vabu polo ninvuɣu kɔbigu puuni American magazine ''Time'' ni wuhi shɛm ni. O nyɛla tahima ni beni nio so ni zani yuuni 2025 piibu piibu ni.

### Style of governance
thumb|Suluhu speaking on an official visit to Malawi in 2023
Suluhu gɔmnanti tali be di ko ka chɛ Magufuli. Alizam' diriba buɣusi Suluhu dini "zilim balli", ka Suluhu zaŋ o maŋ niŋ shɛhira ni o fɔbu puuni, kamani o naa maa ni daa yari shɛm. Suluhu nyɛla bɛ ni mali so maɣisiri Magufili ni daa deei nam ŋɔ so sani, Jakaya Kikwete, ŋun daa laɣindi tumdi ni ban ka nam ni ka bɛ bɔri shɛba waligi bahi. Suluhu nyɛla bɛ nio booni so Mama Samia saha shɛŋa Tanzania, yuli din zanio n-ti jilima. O zaŋ la o paɣa tali pahi gɔmnanti tali ni, ka bɔri ni o tahi nangbanyini na siyaasa tali ni.

O ni leei tiŋgbani zuɣulana, bɛ daa nya ka Suluhu piibu gɔmnanti tali mali yaa gari Magufuli, ŋun daa zaŋ o ni bɔri shɛm n tumdi tuma. O ni kpe nam ni naai, Suluhu nyɛla ŋun bɔri soya din yɛn chɛ ka sokam tooi yɛli vuhi ka kpamba tooi taɣi  Magufuli zalisi ka lahi chɛ ka Tanzania nyɛ yu viɛli dunia zaa. Di shɛŋa n-nyɛ bɛ yihi ban kpe sarika ka di nyɛ siyaasa tali zuɣu, ka ʒiini ʒihi ni paati shɛŋa ban ka nam ni kpamba, ka labi tooi lahabaya tibu yaɣ'shŋa din daa kpari ka di nyɛla di galindi la gɔmnanti. o lahi nyɛla ŋun ti soli ni siyaasa tali campee nima pili yuuni 2023, o naa maa ni daa zaŋ shɛli pili ban ka nam ni. Ban ka nam ni ŋɔ na nyɛla ban bi niŋ dihitabili, pirim la o ni deei so nam ni ŋɔ ni daa pun' niŋ shɛm zuɣu.

Tanzania niŋla suhudoo tiŋa Suluhu gɔmnanti ni. O nyɛla ŋun zaŋ taɣibu na piibu piibu ni, gbaari shɛli kani zaŋ chaŋ o zalisi ni chanio shɛm ni, ka nya galimi pam ni o ni bi niŋ shɛli zaŋ chaŋ zalisi di nyɛ yaa yɛltɔɣa dina. Suluhu bi bɔ salo pam sɔŋsim ni zalisi taɣibu, ka di chɛ ka bɔmma ni nyaama bi chani viɛnyɛla.  Freeman Mbowe yibu na nyaaŋa mini o alizam dibu ni Suluhu, o tuuli yibu na dabisa daa nyɛla "International Women's Day" laɣingu din daa niŋ Iringa. Ka di chɛ ka niriba zilisi Suluhu ni ŋuna m-bahi Mbowe ka di nyɛla  o sɔŋsim ni "Western feminist" zalisi zuɣu. Suluhu laɣinsi ʒinibu ni paati shɛŋa ban ka nam ni nyɛla o paati polo nima ni galim shɛli.

## Honours, awards and recognition

### Honours

### Pina

* 2022: Africa Road Builders – Babacar Ndiaye Trophy

*2022: CARE International – CARE Impact Award for Women's Inspirational Leadership

* 2023: Key to the City of Lilongwe

### Honorary academic awards

## Filmography

## Noosi

## Kundivihira

## External links

* Professional Newsletter Production by Samia Suluhu et al., (PDF) 2005, OUT/NSHU.
* Army supports Suluhu's military diplomacy drive, Africa Intelligence, March 17, 2023 (requires free registration)

|-

|-

|-

|-